《五月九日甲子至月望庚午大雨水不已十首》
元代·方回

陆走无非水，楼居并是泥。
褰裳难跋涉，执盖困扶携。
国虑白圭壑，城危智伯堤。
旸乌果安在，转觉漏天低。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。